Bučina (Kvilda)

Bučina () estas pereinta domaro (eksa municipo)  en Ĉeĥio, parto de municipo Kvilda, en distrikto Prachatice. La loko, kie ĝi troviĝis, situas en la 1-a zono de Nacia parko Šumava sur nuda ebenaĵo en supermara alteco 1162 metroj kaj antaŭe ĝi estis plej alte situanta domaro en Bohemio. La loĝantoj estis ellandigitaj post la dua mondmilito, en la jaro 1956 la municipo estis neniigita tute. Hodiaŭ ĉi tie situas denove konstruita kapelo de sankta Mikaelo kaj hotelo Alpská vyhlídka. Sur la turisma pado Bučina–Finsterau estas difinita loko por transiro en Germanion. En la jaro  ĉi tie daŭre vivis .

Bučina situas en katastra teritorio Bučina u Kvildy. 

 Historio 
En loko de la pli posta domaro Bučina estiĝis senarbejo sur vojdirekto de Ora pado (la tn. Horní, ankaŭ branĉo de Kašperské Hory) jam en la tempo de regado de Karlo la 4-a. En la 17-a jarcento ĉesis esti la vojo tra Bučina uzata. Bučina estiĝis dum la regado de Maria Tereza, kiu subtenis konstruadon de novaj vojoj kaj ŝoseoj en Šumava kaj enloĝigado de la forhakitaj regionoj, kiel domaron de liberaj bienuloj kun rajto de libera uzado de arbaro verŝajne en la jaro 1770. Sed la unua skribmencio pri la vilaĝo devenas nur el la jaro 1790. Post la unua popolnombrado en la jaro 1793 vivis en Bučina jam cent loĝantoj en 13 domoj. Bučina apartenis al senjorujo Velký Zdíkov, kiu estis devena konsisto de Reĝa arbaro. En la jaro 1849 Bučina fariĝis konsisto de municipo Kvilda kaj en la jaro 1867 ĝi fariĝis kun Chaloupky kaj kun domaro Na Mlýnské Mýtině la municipo kun la propra administrado.

La evoluo venis ĉefe post kalamitoj en la jaro 1870. Por rapida prilaborado de ligno estis dungita granda kvanto de helpa forto eĉ el eksterlando – en la regiono Bučina tio estis 200 ĝis 400 laboristoj el Tirolo aŭ eĉ el Kroatio. Kelkaj jam ne revenis hejmen. La lingnon prilaboris segejo de Kufner en Bučina, segejo de Seewalden domaro Na Mlýnské Mýtině kaj en Chaloupky segejo de Reichart. La plej altan nombron de la loĝantoj atingis la tiama municipo en la jaro 1890, kiam en 30 domoj vivis 466 homoj. Ekde tiu tempo la nombro de loĝantoj senĉese sinkis – en la jaro 1939 la municipo havis pli ol kvindek domojn, 320 loĝantojn, el tio 29 ĉeĥojn.  En la jaro 1946 la loĝantoj estis ellandigitaj. La Ŝtata statistika ofico en Prago indikas, ke al la 22-a de majo 1947 estis en la municipo Bučina kalkulitaj 58 ĉeestantaj loĝantoj. Municipo Bučina estis la 16-an de februaro 1952 ofice alligita al municipo Kvilda. En la jaro 1956 Bučina estis neniigita.

En la jaro 1891 Michael Fastner konstruis kapelon de sankta Mikaelo, kiu estis neniigita komune kun la tuta vilaĝo en la jaro 1956. La kapelo estis renovigita en la jaro 1992 en la devena aspekto de idaro de la fondinto Kilian, de Gottfried kaj Michael Fastneridoj. Konsekrita ĝi estis la 4-an de oktobro 1992.

La 27.an de junio 2015 estis en la supra parto de la eksa vilaĝo senvualita monumento markanta fundamentojn de naskodomo de verkisto Johann Peter.

 Nuntempo 
El la supra parto de la domaro malfermiĝas malproksimaj belvidoj, eblas vidi panoramojn de la suda Šumava laŭlonge laŭ lalimo ĝis masivo de Triseĝa monto kaj dum klara vetero eĉ la malproksimajn Alpojn.
La eksa domaro troviĝas sur vojdirekto Piediranta magistralo de Šumava, tial ĉi tie en la supra parto de vilaĝo Administracio de Nacia parko Šumava konstruis unu el ses sav-tranoktejojn ebligantaj tranokti en la naturo. En la proksimeco de la tranoktejo troviĝas fundamentoj de la naskodomo de Johann Peter, kiun rememorigas monumento en aspekto de malfermita libro.

En la loko estas ankaŭ limpasejo Bučina – Finsterau en Germanion. La transiro estas nur por piedirantoj aŭ biciklistoj, sed en la lokon veturas el Kvilda aŭtobusoj de sistemo "Verdaj aŭtobusoj". La vojaĝantoj en la fina haltejo okaze de intereso transiros piede la ŝtatlimon kaj daŭrigas plu Bavarion per aŭtobuso de germana transportisto.

Nuntempe ĉi tie el la konstruaĵoj troviĝas sole la renovigita kapelo de sankta Mikaelo (denove konstruita en la jaro 1992) kaj la rekonstruita hotelo Alpská vyhlídka, konstruita en la jaro 2010 sur la loko de la detruita kabano Pešlova chata en simila stilo, kiel estis la devena kabano. En la jaro 2006 estis fondita tradicio de ĉeĥaj-germanaj pilgrimoj al Bučina. La pilgrimo okazas kutime la duan julian sabaton, sur la ĉeĥa flanko la pilgrimantoj eliras de Preĝejo de sankta Stepano el Kvilda kaj tra fontoj de Vultavo ili ĝisiros sur vojo longa dek tri kilometroj ĝis Bučina. Antaŭ la kapelo okazas pilgrima meso. En la jaro 2015 okazis jubilea deka jaro.

En la senpera proksimeco de la limpasejo troviĝas monumento de la fera kurteno, proksimume centmetra konservata sektoro kun pikdrato, gardoturo kaj informa tabulo.

En la katastro de Bučiny situas apud sudorienta montopiedo de Černá hora (1315 metroj) naturmemorindaĵo Fonto de Vultavo.

 Loĝantaro 

Naskiĝintoj
En Bučina naskiĝis la 23-an de februaro 1858 Johann Peter, la germana instruisto, poeto kaj verkisto verkanta rakontojn el vivo de loĝantoj de Šumava.

 Pluaj fotoj 

Ĉirkaŭaĵo
 Knížecí Pláně
 Lusena valo

 Ligiloj 
 Notoj 

Referencoj

Eksteraj ligiloj
 Bučina sur ttt Zaniklé obce

Kategorio:Kvilda
Kategorio:Pereintaj setlejoj en distrikto Prachatice
Kategorio:Pereintaj setlejoj en Šumava
Kategorio:Eksaj municipoj en Ĉeĥio
Kategorio:Pereintaj setlejoj sur landlimo de Ĉeĥio kaj Germanio
Kategorio:Setlejoj sur landlimo de Ĉeĥio kaj Germanio
Kategorio:Pereintaj setlejoj en Nacia parko Šumava